b'\n_START_ARTICLE_\nWer da gl\xc3\xa4ubet und getauft wird, BWV 37\n_START_SECTION_\nOrigen i context\n_START_PARAGRAPH_\nD\xe2\x80\x99autor an\xc3\xb2nim, probablement un te\xc3\xb2leg que escrigu\xc3\xa9 diverses cantates per al temps compr\xc3\xa9s entre Pasqua i Pentecosta, utilitza el versicle de l\xe2\x80\x99evangeli de Marc (16,18) que d\xc3\xb3na t\xc3\xadtol a l\xe2\x80\x99obra, la cinquena estrofa de Wie sch\xc3\xb6n leuchtet der Morgenstern de Phillip Nicolai (1599) i la quarta de Ich dank wier, lieber Herre de Johann Kolrose (ca. 1535). En tractar-se d\xe2\x80\x99una cantata per a una de les grans festes de la lit\xc3\xbargia, sorpr\xc3\xa8n el seu dispositiu instrumental molt modest, sobretot si es compara amb les altres cantates conservades per a aquest dia BWV 43, BWV 128 i l\xe2\x80\x99Oratori de l\xe2\x80\x99Ascensi\xc3\xb3 (BWV 11).'